وبعد كام شهر الله وحدو العالم فينا
اديش عم نتعب ياريت حدا يحس بينا
وبسبب قطع الكهربا بالشتي تلجنا وبالصيف انشوينا
الصبح ما منلحق نفطر وبالمسا ما تعشينا
ومن الدراسة و(البحلقة بالكتاب)ومن الضو انعمينا
ادمرنا واتحطمنا بس بالصبر اتحلينا
سمعنا بهادل وكلام طالع نازل ومن اهالينا نسبينا
بس بكرا بتطلع النتيجة والشاطر لي بهنينا
لمين نقول ولمين نحكي قبل ما نشكي بكينا
استاذ رايح واستاذ جاية اي والله ملينا
بدنا نفتح نت بدنا نروح بدنا حدا يسلينا
بدعي الله يصبرنا وعلى هالسنة يقوينا
وبعد الصبر والتعب بالنتيجة الله يرضينا
لابدنا طب ولا حقوق بدنا فرع يحوينا
نفوت الجامعة راسنا مرفوع ماحدا يسترجي يحكينا
يارب لاتشمت فينا رفقاتنا ولا جيرانا ولا قرايبينا
يارب حقق لي بالنا ولا تجلط اهالينا
ياجماعة ادعوا معي مشان اذا ما درسنا ننجح من دعاوينا
عافكرة هي من تأليفي لسا ما صرت بكلوريا وطلع معي كل هاد بقى كيف بس صير بكلوريا شو رح اكتب